‏בריטאניה.
‏כשהגיעו לפה האבירים הקדושים ‏של ממלכת ליונס, הם ביצעו הפיכה,
‏והובילו לסכסוך שהסלים לכדי מלחמת קודש
‏בין שבט האלות לשבט השדים.
‏שרפות המלחמה ההרסניות ‏איימו לכלות את היבשת כולה,
‏אבל הופעתם ומעורבותם הפעילה ‏של הגיבורים האגדיים
‏הידועים בכינוי שבעת חטאי המוות ‏הביאו לסיום המלחמה.
‏סיפור זה מתרחש 16 שנים לאחר אירועים אלה.
‏- The Seven Deadly Sins: ‏ארבעת אבירי האפוקליפסה -
‏- הכוח הלא־ידוע -
‏מעולם לא ראיתי יצור כמוך על אצבע האלוהים.
‏שלום, אני פרסיבל!
‏הרגע ירדתי מאצבע האלוהים!
‏זה לקח לי יומיים!
‏תגיד, אתה מכיר מקום בסביבה ‏שבו חיים בני אדם כמוני?
‏לפי דברי סבא, ישנם מקומות
‏שנקראים כפרים ועיירות, ‏שבהם מתאספים המוני בני אדם!
‏אני מניח שאתה לא מבין שפת בני אדם.
‏זו בטח יד הגורל שדרכינו הצטלבו ככה.
‏בוא נהיה חברים.
‏לא, חכה!
‏אני לא מכיר פה אף אחד ‏וזה גורם לי להרגיש לא בנוח!
‏חכה...
‏כולם, בואו להתאסף!
‏המופע הנפלא ‏של הקרקס הגדול של כץ עומד להתחיל!
‏אני, כץ המנהיג, אתחיל.
‏חתיכות הקלף האלה...
‏כמה נפלא!
‏הן הופכות מייד לניצוצות בוערים!
‏הבאה בתור היא גברת אלווה.
‏תראו איך הקוף שלה קופץ דרך החישוק,
‏נעלם ואז מופיע מחדש.
‏איזה פלא!
‏ועכשיו לכוכב הקרקס שלנו...
‏היי, דוני! תתייחס לחזרה הזאת ברצינות!
‏לשם מה לטרוח אם אף אחד לא מסתכל?
‏זאת חזרה כי אנחנו עושים אותה ‏במקום שבו אף אחד לא רואה.
‏תפסיקי להתנהג כאילו את טובה יותר ממני.
‏מי זה? ‏-מי זה?
‏מדהים!
‏זה היה מדהים! אני רוצה לראות את זה שוב!
‏אני רוצה לראות!
‏הילד הזה הוא מהסביבה?
‏מהסביבה? אבל אין פה שום דבר.
‏היי, ילד קטן.
‏לא תזכה לראות את המופע בחינם.
‏שלם במזומן.
‏אל תפחיד אותו רק בגלל שהוא הציץ!
‏אנחנו מתפרנסים מזה.
‏מזומן... מה זה?
‏בסדר, אז תן לי את הרכוש שלך.
‏בסדר... הנה.
‏בסדר. אז אראה לך את הקסם שלי. ‏-הידד!
‏אני מרחף!
‏אני מרחף עכשיו?
‏כן, אתה מרחף!
‏היי, איך אתה עושה את זה?
‏היי!
‏דוני! זה אכזרי אפילו בשבילך!
‏ככה הוא ילמד איך העולם עובד!
‏ההשפעה תפוג בקרוב, בכל מקרה. אין שום בעיה!
‏זו בעיה גדולה!
‏אתה לא יכול לנטוש ילד ככה!
‏ממה שראיתי, נראה שהוא היה לבדו לגמרי.
‏אז לדעתכם, אנחנו צריכים לחזור?
‏כבר התרחקנו ממנו.
‏חכו!
‏רצתי רחוק מדי.
‏הוא השיג אותנו בריצה!
‏אז...
‏אני מצטער, בסדר? הנה! אחזיר את הרכוש שלך.
‏למעשה, אני מחפש מישהו.
‏אתם יודעים איך אוכל למצוא אותו?
‏אתה לא כועס?
‏ושמו של האדם הזה הוא...
‏איירונסייד.
‏איירונסייד... הוא מכר שלך?
‏הוא אבא שלי, שהרג את סבא שלי.
‏הסיפור הזה נשמע די מטריד.
‏אז יצאת לבדך למסע נקמה?
‏אני לא יודע.
‏לכן אני רוצה לפגוש אותו ‏ולשאול אותו באופן אישי
‏מדוע הוא הרג את סבא שלי
‏ומדוע הוא החליט להופיע בפנינו עכשיו.
‏אבל קודם כול, אכסח אותו!
‏לא, השם הזה לא נשמע לי מוכר.
‏מצטערת. גם לי לא.
‏אה, הבנתי.
‏טוב, אני לא בטוח ‏עד כמה הרמז הזה לבדו יכול לעזור לך,
‏אבל אולי תוכל לאסוף מידע אם תלך לכפר.
‏כפר?
‏כפר!
‏לפי השמועה, יש בו הרבה אנשים ובתים!
‏תרצה לבוא איתנו לכפר הקרוב?
‏כן!
‏זה לא אומר שתקבל טרמפ בחינם!
‏תפסיק, דוני!
‏אתה מסוגל לעשות תעלולים כלשהם?
‏תעלולים?
‏בוא נראה מה אתה יודע לעשות.
‏איך לכל הרוחות אתה מסוגל לפגוע בי ‏כשאני עומד בדיוק מאחוריך?
‏זה מוזר.
‏אל תדאג, ילד. ניתן לך טרמפ בחינם.
‏אנחנו להקת מופיעים שנודדת ברחבי בריטאניה,
‏ושמרוויחה את לחמה על ידי ביצוע תעלולים ‏בעיירות ובכפרים שבהם אנחנו מבקרים.
‏הבנתי. התעלולים שלכם? ‏התרשמתי מאוד. הם היו כמעט כמו קסם!
‏התרשמת מהתעלולים הילדותיים האלה?
‏היה עדיף אם לא היו לנו ‏את הכוחות החלשים האלה
‏שמספיקים רק לשם פרנסה יומית.
‏מה?
‏החלום שלי הוא מעבר להישג ידי, בכל מקרה.
‏יש לנו רקעים מורכבים משלנו.
‏הקרקס הגדול של כץ הוא מפגש של אנשים
‏שפעם שאפו להיות אבירים קדושים, ‏אבל חלומותיהם התנפצו.
‏אבירים קדושים?
‏נכון! אבא שלי...
‏המנוול הזה אמר לי באותו יום.
‏אני סתם חבר ותיק שלו.
‏מהתקופה שהיינו אבירים קדושים.
‏הוא אמר שהוא וסבא היו אבירים קדושים.
‏זה אומר שאתה בנו של אביר קדוש?
‏באמת?
‏הם היו אבירים קדושים של איזו ממלכה?
‏ממלכה? אני לא בטוח.
‏אני לא יודע על מה אתם מדברים,
‏אבל נמאס לי לדבר על אבירים קדושים!
‏תגיד, אתה יכול לעוף בשמיים ‏עם תעלול הריחוף שלך?
‏שתוק. אל תדבר אליי!
‏איך אתה עושה את זה?
‏אתה רוצה שאעיף אותך שוב?
‏אני רוצה שתעשה את זה רק עוד פעם אחת!
‏מתקרבים אלינו אנשים.
‏אלה אנשי הכפר?
‏הצילו!
‏הכפר בצרות!
‏מה קרה?
‏זאב משתולל בכפר!
‏דהרו על הסוס ‏כדי לקרוא לאבירים הקדושים. מהר!
‏מה זה זאב?
‏אף פעם לא ראית זאב?
‏כמה מגוחך.
‏לא צריך לקרוא לאבירים הקדושים.
‏אם זה רק זאב, אנחנו נבריח אותו בשבילכם.
‏היי, דוני. אתה לא יכול פשוט...
‏בתמורה, כדאי שהכפר יספק לנו ‏לינה ואוכל בחינם הלילה!
‏הוא ענק!
‏מפלצת זאב?
‏בואו נשלח הודעה לאבירים הקדושים!
‏חכה! יש מישהו בפנים!
‏ממילא אנחנו לא יכולים לעשות שום דבר!
‏פרסיבל!
‏אתה רוצה למות?
‏סבא תמיד היה אומר,
‏"רסק את הרשעים ועזור לחלשים.
‏"הגן על מה שיקר לך במו חייך."
‏נמאס לי לעבור שוב את הכאב הזה,
‏או לגרום למישהו אחר לעבור אותו!
‏זהו זה, זאב!
‏אבשל אותך בסיר ואוכל אותך!
‏מפלצת שכמוך!
‏איה!
‏איה...
‏אתה בסדר?
‏כואב!
‏למה חזרת?
‏זו אשמתך...
‏גרמת לאש חנוקה להתלקח מחדש.
‏רוץ, פרסיבל!
‏איך אתה מעז לעשות את זה!
‏מדהים... ילד הביס את מפלצת הזאב...
‏ניצלנו.
‏כולם! עכשיו אנחנו בטוחים!
‏הילד הצליח! הוא הביס את הזאב!
‏איזה ילד לוחמני!
‏מי היה מאמין ‏שהוא יביס את הישות התומכת שלי?
‏טוב, נעבור לאתגר הבא!
‏- The Seven Deadly Sins: ‏ארבעת אבירי האפוקליפסה -
‏מעניין אם זה סימן רע.
‏מעולם לא ראיתי זאב גדול כל כך.
‏הדם שלי התקרר מרוב שפחדתי.
‏לפי השמועה, מפלצות איומות הופיעו
‏גם בכפרים אחרים.
‏איה!
‏זה כואב...
‏תפסיק עם הקולות מעוררי הרחמים.
‏נפצעת באופן מכובד.
‏אל תנסה לנחם אותי.
‏לעזאזל. אני מרגיש פתטי כל כך.
‏דרך אגב, איפה הגיבור הגדול?
‏אלווה לקחה אותו למעיין בגבעות.
‏כמה נורא. זה הפצע שקיבלת באותו יום?
‏כן.
‏אין מצב. הוא אפילו עבר דרך הגב שלך.
‏כן.
‏הוא החלים רק לאחרונה.
‏כן.
‏בחייך, אתה עונה באופן כה אדיש.
‏אתה מתנהג כמו מבוגר כשאתה רק ילד.
‏זה בדיוק כמו שסבא סיפר לי.
‏צריך לרחוץ אותך.
‏אחרי הכול, תושבי הכפר מקבלים את פניך.
‏דוני בחור נהדר, נכון?
‏נפגשנו רק היום, ‏אבל הוא סיכן את חייו כדי להגן עליי.
‏אתה מיהרת להסתכן למען אנשים שבכלל לא הכרת.
‏אתה נחמד הרבה יותר ממנו.
‏באמת?
‏דוני בטח הושפע ממך.
‏הוא בטח עדיין לא ויתר ‏על החלום להפוך לאביר קדוש.
‏היי, אלווה, מה זה אביר קדוש?
‏"עיניך רואות דרך הרוע,
‏"פיך דובר אמת,
‏"ליבך מלא בצדק,
‏"וחרבך משמידה את הרשעים."
‏אלה אבירים דגולים שמחזיקים בקסם רב־עוצמה
‏ושמגינים על הממלכות ועל התושבים.
‏סבא נהג למלמל את זה לעיתים קרובות.
‏מה זה הקסם הזה?
‏זה מה שאת ודוני הראיתם לי ‏כשנפגשנו לראשונה?
‏בערך.
‏אבל הקסם שלנו לא חזק מספיק ‏כדי להפוך אותנו לאבירים קדושים.
‏אבל הדבר החשוב ביותר
‏הוא הפעולה שאתה נקטת באימפולסיביות.
‏נלחמת במפלצת הזאת ‏למען אנשים זרים וללא חשש מסכנה.
‏זה היה מעשה מדהים.
‏אולי נולדת עם תכונות של אביר קדוש.
‏אתה נכנס לתוך זה בכל פעם?
‏היי, חיכינו לך!
‏הנה מגיע גיבור היום!
‏טוב, לחיי הגיבור הגדול שהציל את הכפר שלנו!
‏לחיים!
‏טעים! מה זה?
‏זה מיץ פירות יער עם סירופ.
‏הייתי מעדיף שיכר.
‏אתה כבר שותה אלכוהול, דוני?
‏אני לא ילדון כמוך!
‏אתה מנסה להתנהג כמו מבוגר, ‏אבל אתה רק 16, כמוני.
‏גם אני. שלושתנו באותו הגיל.
‏אין מצב. גם אתה בן 16?
‏כן.
‏הוא לגמרי ראה הכול.
‏פרסיבל!
‏תודה שעזרת לי קודם!
‏אם משהו היה קורה לנכד שלי...
‏תודה.
‏תמשיך לטפל היטב בסבא שלך. ‏-אעשה זאת!
‏בחור בשריון אדום? מעולם לא ראיתי אותו.
‏איירונסייד? מעולם לא שמעתי עליו.
‏איש בשריון חריף?
‏לא שריון חריף! שריון אדום!
‏זה אולי נשמע מוכר. ומצד שני, אולי לא.
‏כן או לא? איזה מהם?
‏תירגע קצת.
‏צא החוצה, איירונסייד!
‏אין טעם לצעוק.
‏אני מכיר את השם הזה!
‏מישהו מרחף באוויר!
‏באתי לפגוש את הילד הקטן והנמרץ ‏שהביס את הישות התומכת שלי.
‏אבל איזו תפנית בעלילה! איזו תהפוכת גורל!
‏לפי הדיווח, גם הזקן וגם הנכד שלו חוסלו.
‏אבל הנה אתה, חי ובועט.
‏מסתבר שהוא חש חיבה כלפי בנו אחרי הכול.
‏אבל אל תגיד לי שגם וארגיס עדיין בחיים.
‏איך אתה יודע את שמו של סבי?
‏היי, אתה! אני לא יודע מי אתה, ‏אבל תתנצל בפני הילד הזה!
‏הילד הזה איבד את סבא שלו!
‏כץ...
‏לפי השריון שלך, אתה אביר קדוש?
‏אל תחשוב שאתה יכול להגיד מה שתרצה
‏רק בגלל שאתה אביר קדוש!
‏העסק שלי הוא עם הילד הקטן שעומד מאחוריך.
‏הבחור הזה לא זז סנטימטר!
‏אתה מפריע לי.
‏בוס! ‏-הוא בסדר?
‏אני מצטער! רק התכוונתי להיפטר ממך בעדינות.
‏מי אתה?
‏איך אתה מכיר את סבא שלי ואת איירונסייד?
‏אני פלגארד האביר השחור!
‏סבך ואביך הם אחיי למסדר, ילד קטן.
‏אני לא ילד קטן!
‏שמי פרסיבל!
‏אני אוהב את הרוח הלוחמת שלך!
‏אם אתה משתף פעולה עם המנוול ההוא, ‏אתה בטח יודע איפה הוא.
‏אתה לא רועד בפניי.
‏זה מוצא חן בעיניי.
‏תגיד לי איפה הוא ‏לפני שאסיים לספור לאחור מחמש!
‏הם בכלל לא על אותו דף.
‏חמש, ארבע, שלוש... ‏-אני מעריץ אנשים חזקים!
‏שתיים, אחת... ‏-לא משנה מה המגדר שלהם!
‏הם באמת לא מתואמים.
‏אם כן... זה דו־קרב! ‏-אם כן... זה דו־קרב!
‏פתאום הם מתואמים! ‏-פתאום הם מתואמים!
‏נראה אותך.
‏בוא הנה.
‏זה קטן עליך, פרסיבל!
‏הנה אני בא!
‏מה? חכה רגע! איפה הנשק שלך?
‏אתה מתכוון להילחם בי בידיים חשופות?
‏יש לו הכוח לדחוף ולהזיז ‏את השריון הכבד הזה.
‏הילד הזה באמת מעניין!
‏אם אנצח, אתה תגיד לי איפה הוא!
‏בסדר גמור!
‏אבל אם אני אנצח, אתה תהיה שלי.
‏אתה נראה מבטיח!
‏אני מתחיל לרצות לגדל אותך בעצמי!
‏פרסיבל!
‏כאילו... שאתן לך...
‏הניצחון...
‏יהיה שלי!
‏אני אנצח!
‏סיכנת את עצמך למען החלשים.
‏אתה מסוגל לעמוד על שלך מול יריב אימתני.
‏מצוין.
‏פרסיבל...
‏אם אתה לא מתכוון להשתמש בנשק, ‏לפחות תשתמש בקסם שלך!
‏אחרת, לא אוכל ליהנות מהקרב הזה.
‏אין לי שום קסם.
‏מה? לבנו של איירונסייד אין קסם?
‏אולי הערכתי אותך יתר על המידה.
‏אבל כך יהיה מתגמל יותר לאמן אותך.
‏אם כך, בוא נסיים כבר את הדו־קרב הזה.
‏קדימה, תודה בתבוסה!
‏אין סיכוי!
‏ילד עקשן!
‏אין לך סיכוי נגדו.
‏מסוכן מדי בשבילך להתערב.
‏את אומרת שאני צריך לשבת ‏בחיבוק ידיים ולהסתכל?
‏שמישהו יעצור אותו!
‏קל להגיד, קשה לעשות.
‏מה אם הוא אביר קדוש אמיתי...
‏פרסיבל לא יפסיד!
‏אחרי הכול, ‏הוא גיבור שהציל אותי ואת סבא שלי!
‏הוא לעולם לא יפסיד!
‏מה?
‏מה קרה הרגע?
‏איך אני...
‏אין לך שום קסם. זה מה שאמרת, נכון?
‏אז מה הדבר הזה שזורם ממך?
‏תענה לי, פרסיבל!
‏- ארבעת אבירי האפוקלפיסה -
‏תרגום כתוביות: ליאור כרמל